ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-40083/1-2019

Обреновац, 23.01.2019. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 2423/2018 (3000/1694/2018), за набавку „Дефектажа и поправка блок трансформатора 6АТ ТЕНТ-А“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У оквиру додатних услова, тачка 6, Услови за учешће, захтева се следеће:

Понуђач располаже минималним **пословним капацитетом** ако:

* је у последњих пет година од дана објављивања позива за подношење понуда извршио поправку најмање три трофазна блок трансформатора називног напона 220kV и снаге 200MVA или веће у уговореном року...

**Образложење:**

Фирма која треба да уради поправку, треба да је стално присутна у сегменту поправки великих трансформаторских јединица. За поправку трансформатора овог типа, неопходно је да понуђач припреми трансформатор за транспорт, затим допреми у сервис где треба да изврши расклапање трансформатора, као и обавезну дефектажу. Наравно, неопходно је урадити и улазна електрична испитивања. Такође, уколико није имао искуства у поправци предметног типа трансформатора, неопходно је да је имао више искуства са осталим трансформаторима како би на адекватан начин извршио дефектажу квара. Неопходно је и наћи разлог насталог квара. Обзиром на значај нашег трансформатора, сматрам да је овај услов изузетно битан. Напонски ниво је смањен из разлога што, ако је понуђач опремљен за поправку 220kV трансформатора, опремљен је и за трансформатор напонског нивоа 400kV. Чак је и привидна снага редукована, с обзиром да трансформатор са оваквим карактеристикама није тако чест случај. Такође, за расклапање и склапање оваквог трансформатора неопходно је да је понуђач опремљен адекватним простором чија је клима посебно контролисана, сува, да поседује простор за сушење папирне изолације, за склапање трансформатора, као и на крају за испитивање. Тежило се да се све наведене чињенице докажу кроз референцу крајњег корисника.

Молимо Вас да још једном сагледате овај ваш захтев, с обзиром да смо реномирана „фирма“ која поправља трансформаторе разних напонских нивоа (до 400Kva) и разних произвођача, али је потребно и довољно да се тражи референца за 1 комад блок трансформатора, а не за 3 комада како ви тражите.

**ОДГОВОР 1:**

Наручилац је у образложењу објаснио свој став и остаје при својим захтевима из пословног капацитета.